open-index/open-wikipedia-markdown huggingface dataset:
Belmopan

**Belmopan** on Keski-Amerikassa sijaitsevan Belizen pääkaupunki ja asukasluvultaan maan toiseksi suurin kaupunki Belize Cityn jälkeen. Se sijaitsee Cayon alueella maan keskiosissa. Belmopanin arvioitu asukasluku vuonna 2018 oli 23&nbsp;038, kun vuoden 2010 väestönlaskennassa kaupungin asukasluku oli 13&nbsp;931.

Kaupungin pormestari on ollut vuodesta 2015 Khalid Belisle.

## Maantiede
Belmopan sijaitsee Belizejoen laaksossa maan keskiosissa Cayon alueella. Se sijaitsee sisämaassa, 80 kilometriä länteen entisestä pääkaupungista Belize Citystä. Kaupunki on melko lähellä Mountain Pine Ridgen luonnonpuistoa.

### Ilmasto
Belmopanissa on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa ja sateista, mutta keväisin on parin kuukauden mittainen kuiva kausi. Vuoden keskilämpötila on noin 25&nbsp;°C ja keskimääräinen sademäärä 2&nbsp;000 millimetriä. Toukokuu on lämpimin kuukausi. Silloin vuorokauden keskilämpötila on noin 27&nbsp;°C. Viilein kuukausi on tammikuu, jolloin keskilämpötila on noin 22&nbsp;°C. Sateisin kuukausi on heinäkuu, jolloin sataa keskimäärin noin 320 millimetriä. Huhtikuu puolestaan on kuivin kuukausi. Silloin keskimääräinen sadanta on 49 millimetriä. Päivisin on kuuma, mutta öisin on viileää.

### Kaupunkikuva
Monien muiden tarkoituksenmukaisesti pääkaupungeiksi rakennettujen kaupunkien tapaan Belmopanissa on leveitä päällystettyjä katuja, puistoja ja ankeita toimistorakennuksia. Poikkeuksena toimii kaupungin eloisa keskusmarkkina-alue.

## Historia
Hurrikaani Hattien tehtyä pahoja tuhoja Belize Cityyn vuonna 1961 Belmopan valittiin maan uudeksi pääkaupungiksi, kun maa oli vielä Yhdistyneen kuningaskunnan vallan alla. Paikka valittiin riittävän kaukaa rannikolta, jotta tulvien aiheuttamat vahingot vältettäisiin. Kaupungin sijainnin valinnassa otettiin huomioon myös maasto. Belmopanin rakentaminen alkoi vuonna 1966 Yhdistyneen kuningaskunnan tuella. Pääkaupungin asema virallistui vuonna 1970, jolloin myös maan hallitus muutti Belmopaniin rakentamisen ensimmäisen vaiheen valmistuessa. Asuntojen rakentaminen jatkui vielä 1970-luvulla. 

## Hallinto
Belmopanissa sijaitsee Belizen parlamenttitalo.

## Talous
Belmopanissa toimii useita pankkeja. Vaikka Belmopan on Belizen pääkaupunki, Belize City on yhä talouden keskus.

### Liikenne
Belmopanissa on joitakin linja-autolinjoja sekä lentokenttä, josta on lentoja Belize Cityyn.

## Väestö
Belmopan on Belizen nopeimmin kasvava kaupunki muuttovoiton ansiosta. Aiemmin kaupungin väestö koostui lähinnä julkisen sektorin työntekijöistä, mutta myöhemmin kaupunkiin on muuttanut yhä enemmän väestöä, joista monet ovat asettuneet kaupungin laitamille. 

## Lähteet

## Aiheesta muualla
Väli-Amerikka

**Väli-Amerikka** on Yhdysvaltain eteläpuolinen osa Pohjois-Amerikkaa. Se käsittää Meksikon, Keski-Amerikan sekä Karibian. Rajaus perustuu erityisesti Pohjois-Amerikan merkittävimpään kieli- ja kulttuurieroon: Väli-Amerikka kuuluu Latinalaiseen Amerikkaan, kun taas muu Pohjois-Amerikka Grönlantia lukuun ottamatta muodostaa Anglo-Amerikan. 

## Itsenäiset valtiot ja itsehallintoalueet

## Luonto ja ilmasto
Väli-Amerikan pinnanmuodoille tyypillisiä ovat terävähuippuiset vuoret ja tulivuoret. Myös monet saarista ovat tuliperäisiä. Ilmasto vaihtelee maanpinnan korkeuden mukaan trooppisesta lähes lauhkeaan. Väli-Amerikan pohjoisimmassa osassa, Meksikossa, esiintyy aavikkoa ja puoliaavikkoa, etelämpänä Keski-Amerikassa trooppista sademetsää. Väli-Amerikkaa koettelevat usein hurrikaanit ja El Niño -ilmiö.

## Väestö
Mantereella asuu yhteensä noin 130 miljoonaa asukasta ja saarilla lähes 37 miljoonaa (luvut vuodelta 1998). Mantereella elinajanodote miehillä on 68,8 vuotta ja naisilla 74,6 vuotta, saarilla miehillä 67 vuotta ja naisilla 71,4 vuotta. Väli-Amerikassa sijaitsee myös maailman yksi väkirikkaimmista kaupungeista, Ciudad de México.

## Talous
Väli-Amerikan maiden talous rakentuu pitkälti maatalouden varaan, suurimpana asiakkaana on Yhdysvallat. Tärkeimpiä viljakasveja ovat maissi, vehnä, riisi. Plantaaseilla tuotetaan sokeriruokoa, kahvia, kaakaota ja banaaneja. Alueella on paljon naudanlihan tuotantoa, ja lisäksi kalateollisuus on runsasta.

## Lähteet

## Aiheesta muualla
Sormuksen Saattue

**Sormuksen Saattue** () perustettiin J. R. R. Tolkienin kirjassa *[[Taru sormusten herrasta]]* viemään Valtasormus Mordoriin tuhottavaksi.

Rivendellissa pidettiin Elrond Puolhaltian johdolla neuvonpito, jonka lopuksi Frodo Reppuli päätti viedä Sormuksen Mordoriin tuhottavaksi Tuomiovuoren liekeissä. Saattue matkasi Keski-Maan halki, kunnes Moriassa Saattuetta johtanut Gandalf putosi kuiluun balrogin kanssa. Aragornista tuli Saattueen johtaja ja hän johdatti muut Saattueen jäsenet Lothlórieniin. Saattue jatkui Raurosin putousten lähistölle, missä Saattue hajosi Sauronin ja Sarumanin örkkien hyökkäykseen. Boromir sai surmansa, Merri ja Pippin joutuivat örkkien vangeiksi, Aragorn, Legolas ja Gimli lähtivät örkkien perään pelastamaan ystävänsä ja Frodo lähti Samin kanssa Mordoriin.

Saattueeseen kuului yhdeksän jäsentä vastavoimana Yhdeksälle Ratsastajalle, nazgûlille. Itse Elrond kutsui heitä Yhdeksäksi Kulkijaksi. 

Sormuksen sodan päätyttyä ja Mordorin tuhouduttua elossa olevat jäsenet erosivat toisistaan viimeisen kerran Rautapihassa; Aragorn palasi Minas Tirithiin ja Legolas sekä Gimli ratsastivat Fangornin metsän läpi omien kansojensa luo.

**[[Hobitti|Hobitit]]** 
*Frodo Reppuli 
*Samvais Gamgi 
*Peregrin ”Pippin” Tuk 
*Meriadoc ”Merri” Rankkibuk 
**[[Velho (Arda)|Velhot]]** 
*Gandalf 
**[[Ihminen (Arda)|Ihmiset]]**
*Aragorn 
*Boromir
**[[Haltia (Arda)|Haltiat]]** 
*Legolas 
**[[Kääpiö (Arda)|Kääpiöt]]** 
*Gimli
Cotonou

**Cotonou** on kaupunki eteläisessä Beninissä, Guineanlahteen kuuluvan Benininlahden rannalla. Sen asukasmäärä vuonna 2013 oli 679 000, mikä tekee siitä maan suurimman kaupungin. 

Beninin hallitus kokoontuu Cotonoussa, vaikka Porto-Novo on maan virallinen pääkaupunki. Cotonou on maan taloudellinen ja Littoralin departementin pääkaupunki ja siellä sijaitsee maan suurin satama.

Cotonoun nimi (*Kútɔ̀nú*) tarkoittaa fonin kielellä 'kuoleman virran suuta'. Nimi viittaa Dahomeyn rooliin orjakaupassa.

## Maantiede ja ilmasto
Cotonou sijaitsee Guineanlahden ja Nokouéjärven välisellä maakaistaleella. Ouéméjoki laskee mereen Cotonoussa.

Vuoden kuuminta aikaa on helmikuusta huhtikuuhun, jolloin keskimääräinen ylin lämpötila on yli 31 °C. Heinäkuusta syyskuuhun on pari astetta viileämpää. Eniten sataa kesäkuussa, lähes 200 mm. Vuonna 2010 kaupunkia koettelivat pahat tulvat.
 
## Historia
Dahomeyn kuningaskunta hallitsi Cotonouta 1700-luvulta. Ranska teki Dahomeyn kuninkaan Gezon kanssa rauhansopimuksen vuonna 1878, jonka perusteella Ranska saattoi perustaa kauppapaikan Cotonouhun. Vuonna 1883 Ranskan laivasto miehitti kaupungin estääkseen brittien vaikutuksen alueella. 

### Yhteyksien kehitys

Cotonou yhdistettiin lennättimellä vuodesta 1891 Porto-Novoon. Vuonna 1893 avattiin kaupalliseen käyttöön laituri, josta tuli myöhemmin Cotonoun syväsatama. Se lisäsi kaupallisia yhteyksiä Dahomeyn sisämaahan, naapurimaihin ja Eurooppaan. 

Rautateiden rakentaminen Cotonousta alkoi vuonna 1899 ja yhteys Nigeriin valmistui 1902, rautatieyhteys Ouidahiin ja Savéen 1911 ja Parakouhun 1936 (438 km). 

Cotonoun yhteyksiä paransi myös siirtomaiden välinen maantie Nigeriasta Togoon. Cotonou-Ouidah-rannikkotie valmistui vuonna 1931. Cadjehounin lentoasema vihittiin käyttöön vuonna 1938, viiden kilometrin päähän satamasta.

Kaupungin kasvu hidastui 2000-luvulla. Kalliit asunnot, melu ja saasteet ovat saaneet väestön hakeutumaan naapurikuntiin (Abomey-Calavi, Ouidah ja Sèmè-Kpodji), joista on tullut Cotonoun lähiöitä.

## Talous ja liikenne

Dantokpan tori on suurin Länsi-Afrikassa ja Beninin taloudellisen toiminnan keskus. 

Cotonoun syväsatama palvelee sekä Beniniä että naapurimaa Togoa. Sieltä lähtee sisämaahan 439&nbsp;km pitkä rautatie, joka päättyy Beninin keskiosaan Parakouhun.

Kaupungin länsilaidalla on Cadjehounin lentokenttä.

Cotonoun naapurikaupungissa on Abomey-Calavin yliopisto. Sillä on kampuksia myös muilla paikkakunnilla.

## Lähteet

## Aiheesta muualla
Porto-Novo

**Porto-Novo** tai **Porto Novo** on Beninin pääkaupunki ja satama Porto-Novon laguunissa. Portugalinkielinen nimi tarkoittaa "uutta satamaa". Porto-Novoa sanotaan myös ”Kolmen nimen kaupungiksi", jonka kaksi muuta nimeä ovat gunin kielellä **Xɔ̀gbónù** (*Hogbonu*) ja jorubaksi **Àjàṣẹ́** (*Ajashe*). Kaupunki sijaitsee jorubojen alueella. 

Porto-Novon asukasluku vuonna 2010 oli 289 880. Kaupunki on maan toiseksi suurin Cotonoun jälkeen. Porto-Novo on vähemmän merkittävä kaupallisesti ja teollisesti kuin Cotonou. Kaupunki on Ouémén maakunnan pääkaupunki. 

Kaupunki on maanviljelyalueen keskus. Sen tärkein tuote on palmuöljy. Siellä tuotetaan myös puuvillaa ja kapokkia. Kaupungissa on paljon afro-brasilialaista väestöä, jota alkoi saapua maahan Brasilian lakkautettua orjuuden. Kaupungissa on brasilialaistyyppistä arkkitehtuuria ja ruokakulttuuria.

## Historia
Suullisen perimätiedon mukaan Porto-Novo perustettiin joko 1500-luvulla tai vuonna 1730, sen jälkeen, kun Dahomeyn kuningaskunta oli valloittanut Alladan ja väestö siirtynyt nykyisessä Nigeriassa sijaitsevaan Ajasse Ipoon. Perustamisen jälkeen Porto-Novosta tuli Oyon imperiumin vasalli ja eräs Oyon pääsytie valtamerelle. Porto-Novo menestyi portugalilaisten kanssa käydyn orjakaupan takia.

Kun Dahomey oli valloittanut Ouidahin, Porto-Novosta tuli orjakauppiaiden haluttu satama.

1800-luvulla ranskalaiset saivat yliotteen portugalilaisista ja heistä tuli Porto-Novon suojelijoita perinteisiä Dahomeyn uhkia vastaan. Porto-Novo ja Dahomey olivat olleet pitkään kilpailijoita ja ajoittain sodissa keskenään, joka johti lopulta Dahomeyn hyökkäykseen Porto-Novoa kohtaan Ranskan Dahomeyn valloitussodissa ja lopulta Ranskan hallintoon.

Porto-Novon viimeinen kuningas Toffa I kuoli vuonna 1908, eikä uusia kuninkaita ole kruunattu sen jälkeen. Toisin kuin perinteisissä tavoissa, Toffan sukujuuret annettiin uudelle Porto-Novon kantonin päällikölle, joka aiheutti huomattavia levottomuuksia alueella 1940-luvulle asti.

Porto-Novosta tuli uuden siirtomaan pääkaupunki vuonna 1900, koska se oli ollut ranskalaisten pääsyreitti koko maahan sekä heidän liittolaisensa. Ajan myötä Cotonousta tuli kuitenkin tosiasiallinen pääkaupunki.

## Nähtävyyksiä
* Porto-Novon etnografinen museo, jossa on paljon jorubakansan taidetta.
* Da Silva -museo: museo esittelee Beninin historiaa ja afro-brasilialaista kulttuuria.
* Kuningas Toffan palatsi: UNESCOn maailmanperintökohde esittelee afrikkalaista hovia ennen kolonialismia. Palatsirakennus oli pitkään rappiolla ja unohdettu, kunnes se kunnostettiin 1980-luvulla kansalliseksi museoksi.

## Kuvia

Grande mosquee porto-novo.jpg|Porto-Novon suuri moskeija.
Marche ouando porto-novo.jpg| Markkinat Porto-Novossa.
Y Pranishnikoff, Porto Novo, Groupe de Naturels (1887).jpg|Porto-Novo vuonna 1887.


## Lähteet

## Aiheesta muualla
Khimaira

**Khimaira** ( 'kuttu', ) oli kreikkalaisessa mytologiassa Lyykiassa riehunut tulta syöksevä taruhirviö, jolla oli leijonan pää, vuohen ruumis ja häntänä käärme tai skorpionin pyrstö. Homeroksen mukaan Khimaira oli leijonan, vuohen ja käärmeen sekasikiö. Taiteessa sille kuvataan yleensä myös vuohen pää. Joskus sillä on lohikäärmeen ruumiinosia (esimerkiksi pää ja siivet). 

Kreikan taruston mukaan Khimairan surmasi Korintin kuninkaan Glaukoksen poika Bellerofon. Bellerofon kierteli Khimairaa hevosellaan Pegasoksella lentäen ja ampui hirviöön nuoliaan. Kun hirviö ei kuollut, Bellerofon kiinnitti lyijykimpaleen keihäänsä kärkeen ja työnsi sen Khimairan suuhun. Khimairan syöksemä tuli sulatti kimpaleen ja sula lyijy valui Khimairan vatsaan ja tappoi sen. Muistoksi hirviöstä jäi niin sanottu palava kivi, joka sijaitsee nykyisessä Turkissa Olymposvuoren alarinteillä olevassa Cirali-nimisessä kylässä. Bellerofonista tuli lohikäärmeen surmaajien esikristillinen prototyyppi voiton johdosta.

Khimaira oli naaraspuolinen käärmevaimo Ekhidnan ja Manalan hirviö Tyfonin jälkeläinen. Yksi Khimairan veljistä oli manalan kolmipäinen hirviökoira Kerberos. Khimairasta on johdettu muun muassa sana kimeeri, joka tarkoittaa eri eläinlajeista yhdistettyä eliötä.

Khimairoita käytetään myös koristehahmoina arkkitehtuurissa. 

## Khimairoita

Image:Chimera Apulia Louvre K362.jpg|Khimaira Apuliasta, n. 350–340 eaa.
Image:Pegasus reel Louvre Bj1887.jpg|Luultavasti korvakoru, jossa Pegasoksen ja Khimairan kuvia, kultaa, 300 eaa. 
Image:Bapstesel - 2.png|Rooman paaviaasi. Uskonpuhdistuksen ajan karikatyyri.
Image:Wolpertinger.jpg|Wolpertinger (*Crisensus bavaricus*), Albrecht Dürerin mukaelma.


## Katso myös
* Kimeeri
* Gargoili
* Karikatyyri

## Lähteet
Thimphu

**Thimphu** (ཐིམ་ཕུ་) on Bhutanin pääkaupunki ja suurin asutuskeskus, ja myös nimi kaupunkia ympäröivälle laaksolle ja piirikunnalle. Vuoden 2005 väestönlaskennan mukaan kaupungin asukasluku oli 79&nbsp;000. Kaupunki sijaitsee *Wang Chu*n (Chu-joen) varrella. Se on kuninkaallisen perheen asuinpaikka ja monien kansainvälisten järjestöjen tukikohta alueella. Vuoteen 1955 saakka Thimphu oli Bhutanin pääkaupunki vain kesällä. Talvella hallintokaupunkina toimi Punakha.

*[[Tashitšodzong]]*, 1200-luvulla rakennettu linnoitettu luostari on ollut Bhutanin hallituksen kokoontumispaikkana vuodesta 1952. *Tango*n ja *Cheri*n luostarit sijaitsevat lähellä kaupunkia ja *Dechenchoelingin palatsi*, joka on kuninkaan virallinen asunto, kaupungin pohjoispuolella. Kaupunki on laajentunut huomattavasti maaseudulta muuttaneen väestön vuoksi. Pääkatu *Norzim Lam* on kauppojen, ravintoloiden ja julkisten rakennusten reunustama. Kaupungin kaikkien talojen vaaditaan olevan koristeltu perinteisillä buddhalaisilla maalauksilla ja kaupungin hallinto säätelee rakentamista tarkasti. Suurin osa kaupungin vähäisestä teollisuudesta sijaitsee Wang Chun sillan eteläpuolella ja eloisat viikonloppumarkkinat pidetään joen lähellä. Kesän lopussa Tashichoedzongissa on värikäs naamiotanssifestivaali (*[[Tsechhu|tsechhu]]*).

## Liikenne
Thimphussa ei ole omaa lentokenttää, mutta lähin lentoasema on Paron kansainvälinen lentoasema Parossa noin 60 kilometrin (kahden tunnin ajomatkan) päässä.

Thimphu on Palaun Ngerulmudin ohella maailman ainoa pääkaupunki, jossa ei ole liikennevaloja. Kaupunkiin asennettiin yhdet, mutta ne poistettiin pian käytöstä.

## Lähteet

## Aiheesta muualla
La Paz

**La Paz** on Bolivian hallinnollinen pääkaupunki (Sucre on nimellinen). Sen asukasluku vuoden 2001 väestönlaskennassa oli  noin 789&nbsp;525; vuonna 2010 sen arvioitiin olleen itse kaupungissa noin 835&nbsp;000 ja koko metropolialueella noin 1,8 miljoonaa.. Historiallinen kaupunki sijaitsee noin 3250–4100 metriä merenpinnan yläpuolella La Paz -joen varrella; minkään muun maan pääkaupunki ei ole näin korkealla. La Paz on niin korkealla, että suuren tulipalon vaara on pieni – happea on niin niukalti (vain 16% normaalista 21%:sta), että liekki hädin tuskin palaa.

## Historia
La Pazin perusti espanjalainen tutkimusmatkailija Alonso de Mendoza vuonna 1548 nykyiseen Lajaan, mistä se siirrettiin laaksoon Illimanin juurelle. Perustettaessa sen koko nimi oli *Nuestra Señora de La Paz*. Aiemmin paikalla oli ollut alkuperäisintiaanien asuinpaikka nimeltään *Chuquiago*. Kaupunki oli tärkeä välietappi maan kaakkoisosista Limaan kulkeneen hopean kuljetusreitin varrella.

Kaupunki oli huomattava vastarintaliikkeen keskus Bolivian itsenäisyyssodan aikana vuosina 1809–1825. Voittoisan sodan jälkeen kaupunki sai uuden nimen, *La Paz de Ayacucho* Perun puolella käydyn ratkaisevan taistelun mukaan. Vuonna 1898 siitä tuli maan hallituksen istuntopaikkakunta. Sucre kuitenkin säilytti nimellisesti pääkaupungin asemansa.

## Liikenne
El Alton kansainvälinen lentoasema on kymmenen kilometrin päässä kaupungista Altiplanolla. Se on maailman korkeimmalla sijaitseva kansainvälinen lentoasema; ohuen ilman takia tarvitaan tavallista pidempi kiitotie sekä lentoonlähdössä että laskussa.

Tärkein linja-autoasema on 15 minuutin kävelymatkan päässä keskustasta. Sieltä on hyvät yhteydet maan eri osiin. Keskusrautatieasema on poissa käytöstä; junat Chilen ja Argentiinan rajalle lähtevät Orurosta.

## Lähteet

## Aiheesta muualla
The 4th Coming

**The 4th Coming** (**T4C**) on Vircomin kehittämä fantasia-aiheinen massiivinen monen pelaajan verkkoroolipeli. 

Vircom lopetti MMO-pelien kehityksen jouduttuaan taloudellisiin vaikeuksiin vuonna 2002 ja myi pelin kokonaisuudessaan Dialsoftille vuonna 2006.

## Aiheesta muualla

*The 4th Coming The 4th Coming pelin virallinen sivusto
*Vircom Vircomin virallinen sivusto
*The T4C Bible "T4C Bible" -sivusto on täynnä tietoa pelistä, sekä pelin tehtävät on käännetty monelle eri kielelle.
Kokko (Kalevala)

**Kokko** tai **vaakalintu** on jättiläismäinen kotka kalevalaisessa runoudessa.

Kokko on luultavasti sukua yleismaailmalliselle ukkoslintu-hengelle, joka tunnetaan Euroopasta aina Amerikan alkuperäisasukkaille asti. Kokko on toisinaan tarusankarien ystävä, toisinaan taas vihollinen. Joskus sen tehtävä on vartioida.

Kokko kuvataan joskus rautaiseksi, joskus tuliseksi. Kokolla on jättimäiset kourat ja kynnet, ja se pystyy kantamaan ihmistä. Kokko iskee tulta auttaakseen Väinämöistä polttamaan kasken. Myös kokon sulkia käytetään tulen iskemiseen. Joissain tulen syntykertomuksissa tuli on isketty kokon sulilla. Kokon mittasuhteet kuvataan joskus valtaviksi: toinen siipi haroo taivasta kun toinen osuu meren luotoihin. 

Kokkoja esiintyy aina kerrallaan yksi, mutta ainakin Kalevalassa on monta kokkoa. Eräs näistä pelastaa Väinämöisen merihädästä palkkioksi siitä, että kaskea kaataessaan Väinämöinen jätti koivun linnuille istumapuuksi. Ilmarinen ja Louhi tekevät omat kokkonsa. Ilmarinen tekee metallisen kokon, joka pyydystää suomuhauen. Louhi taas muuttuu itse kokoksi rakentamalla siivet ja pyrstön laivan osista ja ottamalla viikatteet kynsiksi.

Kalevala Korulla on Kokko-aiheisia koruja.

## Vaakalintu-nimitys
Yhdyssanassa *vaakalintu* esiintyvä sana *vaaka* tulee mahdollisesti sanasta *vaa’as*, joka tarkoittaa myyttistä tulta, aaltoa ja kipua. Toinen mahdollisuus on vuokko, saamelaisten kertomusten tietäjän apulintu.

## Lähteet
* 

### Viitteet
Clear

**Clear** voi tarkoittaa jotain seuraavista:
* *clear*, lyönti sulkapallossa
* `clear`, Unix-komento näytön tyhjentämiseen
* *Clear*, aikuisten visual novel
* *Clear*, henkinen tila skientologiassa
* Clear, sampoomerkki

## Musiikissa
* *[[Clear (Cybotronin albumi)|Clear]]*, Cybotronin albumi
* ”Clear”, Cybotronin kappale
* *[[Clear (EP)|Clear]]*, Periphery-yhtyeen albumi
* *[[Clear (albumi)|Clear]]*, Spirit-yhtyeen albumi
Smash

**Smash** voi tarkoittaa:

* Smash burger, ohueksi prässätty ja rapsakaksi paistettu pihvi
* Smash, pikaperunamuusi, joka on erityisen suosittu Britanniassa.
* Smash, Offspringin albumi.
* Smash, Jackson and his computer bandin albumi.
* Barry Darsow, showpainija, joka tunnetaan nimellä "Smash".
* Smash, voimakas iskulyönti sulkapallossa.
* Smash, suomalainen sulkapalloseura
* Smash, Suomen Pöytätennisliiton julkaisema lehti
* Lyhenne videopeleille *[[Super Smash Bros.]]*, *[[Super Smash Bros. Melee]]*, *[[Super Smash Bros. Brawl]]* ja *[[Super Smash Bros. for Nintendo 3DS & Wii U]]*.
* Smash-Tennis, Helsingissä, Espoossa ja Kotkassa toimiva tennis- ja mailapeliseura
* TCS Smash, Turun Cheerleadingseura Smash ry, urheiluseura
* Smash, liikuntaan, terveyteen ja urheiluun keskittyvä kansainvälinen teknologia- ja kasvuyritystapahtuma
* *[[Smash (televisiosarja)|Smash]]*, yhdysvaltalainen televisiosarja

**SMASH** voi viitata:
* SMASH, Society of Modern American Science Heroes (modernien amerikkalaisten tieteissankarien yhdistys), tiimi kuvitteellisia supersankareita 
* Systems Management Architecture for Server Hardware
* S*M*A*S*H, brittiläinen yhtye
Luettelo Islannin vesiputouksista

Islannin saarella on paljon vesiputouksia, jotka saavat vetensä jäätiköiden sulamisvesistä ja Pohjois-Atlantin merellisen ilmaston tuomista runsaista sateista. Esimerkiksi Etelä-Islannin Gullfoss on suosittu matkailukohde. Pohjois-Islannin kuuluisin vesiputous on Dettifoss, jota pidetään Euroopan vuolaimpana putouksena. Suurimmillaan putouksesta virtaa 500 kuutiometriä vettä sekunnissa.

## Luettelo Islannin vesiputouksista

* Aldeyjarfoss
* Barnafossar
* Dettifoss
* Dynjandi
* Faxi eli Vatnsleysufoss
* Gjáin
* Glymur (Islannin korkein, 198 m)
* Goðafoss
* Gullfoss
* Háifoss
* Hengifoss
* Hjálparfoss
* Hraunfossar
* Ófærufoss
* Seljalandsfoss
* Skógafoss
* Svartifoss
* Þjófafoss
* Öxaráfoss
Lāčplēsis

**Lāčplēsis** eli *Karhunkaataja* on Latvian kansalliseepos, joka kertoo Lāčplēsiksen seikkailuista ja latvialaisten taistelusta saksalaisia ristiretkeilijöitä vastaan. Vuonna 1888 julkaistun kirjan on kirjoittanut latvialaisten kansantarinoiden pohjalta Andrejs Pumpurs. Ensimmäisen painoksen esipuheessa Pumpurs ilmoitti pitävänsä työtään enemmänkin kansantarinoiden pohjalta runoiltuna eeppisenä lauluna kuin eepoksena. *Karhunkaatajassa* kuuluu paikoin voimakkaana runoilijan ja hänen aikakautensa ääni eli kansallishenkinen julistus. Latvian vanhan jumaluskon ylevyys saksalaisten tuoman kristinuskon rinnalla on yksi teoksen teemoista. *Karhunkaatajalla* on ollut latvialaisille samantapainen merkitys kuin ''Kalevalalla'' suomalaisille tai *[[Kalevipoeg]]*-runoelmalla virolaisille. Sen tematiikkaa käyttivät myöhemmin runsaasti seuraavan sukupolven kirjailijat.

## Juoni
Kertomus sijoittuu Latvian historiassa 1100- ja 1200-luvuilla tapahtuneen saksalaisten ristiritarien ja kauppamiesten maahantunkeutumisen ympärille: rauhaarakastava kansa taistelee valloittajia ja vieraan uskon esitaistelijoita vastaan. Lāčplēsis eli karhunkaataja on Lāčplēsis-kirjan jättikokoinen sankari. Hän tappaa karhuja repimällä niiden leuat irti toisistaan paljain käsin. Sankari kukistaa ensin virolaisen vastustajansa, minkä jälkeen he yhdistävät voimansa taistelussa yhteistä vihollista vastaan. Heidän päävastustajansa on musta ritari, jättiläismäinen saksalainen ristiretkeläinen. Karhunkaatajan ja mustan ritarin hurja taistelu päättyy lopulta kummankin kuolemaan. Latvia on kuitenkin pelastettu.

## Lähteet
* 

### Viitteet

## Aiheesta muualla

* http://www.balticsww.com/news/features/bear_slayer.htm
Sormiaakkosviestintä

**Sormiaakkosviestintä** (SAV) on eräs kuuroutuneiden ja huonokuuloisten kommunikaatiomenetelmä, joka tukee huuliltalukua. Sormiaakkosviestinnässä käytetään sormiaakkosia näyttämään jokaisen sanan ensimmäinen kirjain posken vieressä, lähellä suuta. Jos sanan alussa on useampi konsonantti peräkkäin, ne kaikki sormitetaan *(*'kr**iisi, **str**utsi)''. Myös yhdyssanoissa sormitetaan jokaisen osan ensimmäinen kirjain ''(**t**alon**m*'ies)*.

Sormiaakkosviestintä helpottaa huuliltalukua ja rytmittää puhetta niin, että vastaanottaja erottaa helpommin milloin sana vaihtuu. 

## Lähteet
Kosketuslevy

**Kosketuslevy** () on kannettavissa tietokoneissa yleinen ulkoisen hiiren korvaava osoitinlaite.

Kosketuslevyä käytetään kuljettamalla sormea sen pinnalla.
Kosketuslevyjä on nykyään saatavilla pöytäkoneillekin. Sellaisen esitteli Apple vuonna 2010 nimellä Magic Trackpad.

## Kosketuslevyjen toimintoja

Useimmat (erityisesti Synaptics-ajurilla käytettävät) kosketuslevyt tukevat mm. seuraavia lisätoimintoja:

* Epätasaisesti kiihtyvä liike
* Lyhyt napautus
** yhdellä sormella (toimii kuten hiiren ykköspainikkeen (yleensä vasen painike) painallus)
** kahdella sormella (toimii kuten hiiren kakkospainikkeen (yleensä keskipainike) painallus)
** kolmella sormella (toimii kuten hiiren kolmospainikkeen (yleensä oikea painike) painallus)
* Vieritysalue kosketuslevyn oikeassa ja/tai alalaidassa

## Aiheesta muualla

* Synaptics, eräs kosketuslevyjen valmistaja
Brasília

**Brasília** on Brasilian valtion pääkaupunki. Sen asukasluku vuoden 2010 väestönlaskennassa oli noin 2,5 miljoonaa asukasta. 21. huhtikuuta 1960 silloinen presidentti Juscelino Kubitschek siirsi Brasilian pääkaupungin Rio de Janeirosta Brasílian kaupunkiin.

## Maantiede ja ilmasto
Brasília sijaitsee Keski-Brasiliassa muodostaen oman liittopiirin (Distrito Federal). Sen korkeus merenpinnasta on noin 1100 metriä. Alue on Brasilian keskiylänköä, ja sen ympärillä ovat Tocantins-, Paraná- ja São Francisco-jokien yläjuoksut.

Kuukauden keskimääräiset ylimmät lämpötilat ovat tasaisesti 25 ja 28 asteen välillä, lämpimin on syyskuu 28,3 astetta. Alimmat lämpötilat ovat 12 ja 18 asteen välillä. Sadetta saadaan eniten marraskuusta helmikuuhun, yli 200 mm kuukaudessa. Vastaavasti kesä-, heinä- ja elokuussa sadepäiviä on vain muutamia ja sademäärät jäävät alle 15 millimetrin.

## Historia
Jo vuonna 1823 brasilialainen valtiomies José Bonifácio ehdotti pääkaupungin siirtämistä sisämaahan, pois rannikon Rio de Janeirosta.

Kaupunki rakennettiin 41 kuukaudessa vuodesta 1956 avajaisiin 1960. Kaupunkisuunnitelma perustui Le Corbusier’n ideoihin ja arkkitehteina toimivat Lucio Costa (kaupunkisuunnittelu), Oscar Niemeyer (suurin osa julkisista rakennuksista) ja Roberto Burle Marx (maisemasuunnittelu). Brasília lisättiin Unescon maailmanperintöluetteloon vuonna 1987.

## Liikenne
Brasílian alkuperäinen asemakaava suunniteltiin sellaiseksi, ettei liikenne ruuhkautuisi ilman liikennevaloja. Läpikulkuteihin rakennettiin eritasoliittymät ja pitkät kaarevat rampit. Kaupunki kasvoi suunniteltua isommaksi, mutta silti liikenne sujuu paremmin kuin muissa Brasilian suurkaupungeissa.

Brasílian raideliikennejärjestelmää kutsutaan ”metroksi”, vaikka vain Plano Pilaton rataosuus kulkee maan alla.

Brasíliaa palvelee kansainvälinen, presidentti Juscelino Kubitschekille omistettu lentoasema. Lennot Rioon kestävät noin puolitoista tuntia, São Pauloon 1h 20 min.

## Urheilu
Brasílian jalkapallojoukkueet eivät ole päässeet maansa kovatasoiseen pääsarjaan.

Brasíliaan on valmistunut uusi jalkapallostadion *Estádio Nacional Mané Garrincha* vuoden 2014 maailmanmestaruuskilpailuita varten. Siellä pelattiin myös vuoden 2016 olympialaisten jalkapalloturnaus.

## Lähteet

## Aiheesta muualla

* Brasilian pääkaupunki toteutti aikansa utopiaa – kuvakooste . *Helsingin Sanomat* 24.4.2014.
* Milla Kontkanen: Paluu tulevaisuuteen. *Mondo* 7/2008.
Bandar Seri Begawan

**Bandar Seri Begawan** on Brunein sulttaanikunnan pääkaupunki. Vuoden 2001 väestönlaskennassa kaupungissa oli 27 285 asukasta; Sen pinta-ala kasvoi vuoden 2007 kuntaliitoksilla lähes kymmenkertaiseksi, joten väkiluvun kasvukin vaikuttaa todella nopealta. Vuonna 2011 pinta-ala oli noin 100 km2, ja asukkaita 393&nbsp;000.

## Maantiede
Bandar Seri Begawan sijaitsee Bruneijoen varrella lähellä paikkaa, jossa joki laskee Bruneinlahteen Borneon saaren pohjoisreunalla.

### Ilmasto
Bandar Seri Begawanissa on Köppenin ilmastoluokituksen mukaan trooppinen sademetsäilmasto. Vuoden ympäri on kuumaa ja sateista. Vuoden keskilämpötila on noin 28&nbsp;°C ja keskimääräinen sademäärä 3&nbsp;150 millimetriä. Toukokuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on tammikuu, jolloin keskilämpötila on noin 27&nbsp;°C. Sateisin kuukausi on marraskuu, jolloin sataa keskimäärin noin 370 millimetriä. Maaliskuu puolestaan on kuivin kuukausi. Silloin keskimääräinen sadanta on 162 millimetriä.

## Historia
Paikalla sijaitsevan paalujen varaan rakennetun Kampong Ayerin historia ulottuu kiinalaisten lähteiden mukaan 500-luvulle saakka. Paikka mainitaan myös portugalilaisissa lähteissä 1500-luvulta. Ennen toista maailmansotaa Bandar Seri Begawan oli lähinnä maatalouden kauppakeskus ja jokisatama. Japani miehitti kaupunkia toisen maailmansodan aikana vuosina 1941–1945, minkä jälkeen sen miehittivät Australian joukot. Sodan aikana suuri osa kaupungista tuhoutui liittoutuneiden ilmapommituksissa. Sen jälleenrakentamisen myötä sodan jälkeen siitä kehittyi Brunein taloudellinen ja hallinnollinen keskus. Kaupunki tunnettiin aluksi nimellä *Brunei Town*, ja nykyisen nimensä se on saanut sulttaani Omar Ali Saifuddien III:n mukaan, joka luopuessaan sulttaanin asemastaan vuonna 1967 otti arvonimen *Seri Begawan Sultan*. Häntä pidetään usein nykyisen Brunei Darussalamin isänä.

## Liikenne
Bandar Seri Begawan sijaitsee rannikkoa pitkin Serian ja Kuala Belaitin kaupunkeihin kulkevan tien varrella. Kaupungissa sijaitseva Brunein kansainvälinen lentoasema on maan ainoa kansainvälinen lentoasema. Kaupungista on lisäksi lauttaliikennettä lähialueen satamiin. 

## Kaupunkikuva ja nähtävyydet

*Kampong Ayer* (Kelluva kylä) on Bandar Seri Begawanissa sijaitseva paalujen päälle Brunei-jokeen rakennettu kaupunginosa. Se on tuhansia vuosia vanha ja siellä on noin 30 000 asukasta. Kylään pääsee venetakseilla tai puusiltoja pitkin. Kelluva kylä koostuu neljästäkymmenestä yhteen liittyneestä kylästä, joista kullakin on oma päällikkönsä. Lähellä sijaitsee vuonna 1958 valmistunut Omar Ali Saifuddienin moskeija, joka on nimetty Omar Ali Saifuddien III:n mukaan. Moskeijan yhteydessä sitä miltei kokonaan ympäröivässä laguunissa on 1500-luvun kuninkaallisen proomun rekonstruktio. Istana Nurul Iman on joen varteen kukkulalle vuonna 1984 rakennettu 1&nbsp;788-huoneinen palatsi, joka lukeutuu maailman suurimpiin valtionpäämiehen virka-asuntoihin.

## Lähteet

## Aiheesta muualla

*Virallinen kotisivu
Muukalainen katosi

**Muukalainen katosi** (*The Stranger*) on Orson Wellesin neljäs elokuva. Se valmistui vuonna 1946. 

Welles ohjasi ja näytteli pääroolin Yhdysvaltoihin paenneena natsitiedemiehenä, jonka jäljille tiedustelupalvelu pääsee. Tiedemies Franz Kindler on  muuttanut Harperin pikkukaupunkiin Connecticutissa, hankkinut uuden henkilöllisyyden ja mennyt naimisiin. Sairaalloinen kiinnostus kelloihin on tuntomerkki, jonka perusteella Kindler paljastuu. Monet elokuvan kohtauksista sijoittuvat kaupungin kellotorniin, jossa elokuva myös loppuu.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa Wellesin pienimuotoiseksi välityöksi ja ”normaaleimmaksi” elokuvaksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Magneettinen pohjoisnapa

Maan **magneettinen pohjoisnapa** on paikka, jossa Maan magneettikentän inklinaatio on 90 astetta eli kenttä osoittaa suoraan alaspäin. Se ei sijaitse maantieteellisellä pohjoisnavalla, vaan pisteessä  Pohjoisella jäämerellä ja liikkuu kohti Venäjää 55–60 kilometriä vuodessa. 

Fysikaalisilta ominaisuuksiltaan pohjoisella pallonpuoliskolla sijaitseva magneettinen napa ei olekaan magneettikentän pohjoisnapa, vaan etelänapa, sillä se vetää sauvamagneetin ja erityisesti kompassineulan pohjoisnapaa puoleensa, ja siellä magneettiset kenttäviivat osoittavat alaspäin.

## Löytöhistoria ja tutkimusmatkat
Kun kompassi tuli Euroopassa tunnetuksi, sen toiminnan selitettiin johtuvan siitä, että Pohjois­navalla olisi suuri magneettisesta malmista koostunut vuori. Toisen selityksen mukaan Pohjantähti olisi ollut voimakas magneetti, koska kompassin­eula näytti osoittavan sitä kohti. Kun 1500-luvulla havaittiin magneettikentän deklinaatio eli että kompassin osoittama suunta poikkesi jonkin verran maan­­tieteelli­sestä pohjois­­suunnasta, pääteltiin, että tämän "magneetti­vuoren" olikin sijaittava jonkin matkan päässä Pohjois­navasta.

Vuonna 1600 englantilainen tutkija William Gilbert esitti ensimmäisenä, että Maa itse on suuri magneetti. Hän myös ensimmäisenä määritteli magneettisen pohjois­navan pisteeksi, jossa maan magneetti­kentän suunta on suoraan alas­päin.

Ensimmäisenä magneettiselle pohjoisnavalle saapui 31. touko­kuuta 1831 James Clark Ross, joka havaitsi sen sijaitsevan Boothian niemimaalla, Cape Adelaidessa (). Tämän jälkeen kesti yli 70 vuotta, ennen kuin paikalla seuraavana kävi Roald Amundsen vuonna 1903 purjehtiessaan ensimmäisenä Luoteisväylän läpi. Amundsen havaitsi magneettisen navan edelleen olleen lähellä Rossin ilmoittamaa paikkaa.
 
Kolmantena magneettisen pohjois­navan saavuttivat vuonna 1947 kanadalaiset tutkimus­matkailijat Paul Serson ja Jack Clark, jotka totesivat sen siirtyneen Allen Lakeen, Walesin prinssin saarelle (), noin 400 kilometriä luoteeseen siitä paikasta, josta Ross ja Amundsen olivat sen löytäneet. Edeltä­jis­tään poiketen he saapuivat paikalle lento­teitse, minkä vuoksi matka kävi paljon nopeammin, ja he saattoivat määrittää magneetti­navan paikan varsin tarkasti Sersonin keksimän elektronisen magnetometrin avulla

Myöhemmin magneetti­napa on siirtynyt vielä pohjoisemmaksi ja on nykyisin Pohjoisessa Jäämeressä Ellesmerensaaren luoteispuolella.

## Lähteet
Pantone Matching System

**Pantone Matching System (PMS)** on standardiksi muodostunut painoteollisuuden värijärjestelmä. Pantone-värejä käytetään *spottiväreinä* (vrt. *prosessivärit*, jotka syntyvät CMYK-sekoituksista).

Pantone-värit tunnistetaan järjestysnumerolla, joka selviää *PMS-värikartasta*. PMS-väreillä on esimerkiksi tietokoneen ruudulla käytettävät RGB-likiarvonsa, joka ei yleensä vastaa todellista väriä, mutta PMS-värien käytön etu on varma lopputulos: Painotuotteessa on tarkalleen värikartalla näkyvä väri, vaikkei se suunnitteluvaiheessa oikealta näyttäisikään.

Pantone-värein painetaan usein esimerkiksi 
* käyntikortit
* lomakkeistot
* postimerkit

Pantone-värien etu on värien tasalaatuisuus ja kohdistusongelmien väheneminen. Kaikkia värejä ei voida toistaa painamalla CMYK-värein, joten Pantone-värein voidaan laajentaa painotuotteen värintoistoa.

## Pantone-värien käyttö

Käytännössä PMS-värejä käytetään muun muassa tekstiilipainatuksissa tai muulle erikoismateriaalille (esimerkiksi muoville) painettavissa merkinnöissä. Pantonella on kuitenkin myös omat, erilliset värijärjestelmät tekstiileihin (Pantone Fashion + Home) ja muoviin (Pantone Plastics System). Perinteisissä paperipainotuotteissa PMS-värien etu on selkeä: Painojen hinnoittelupolitiikan takia alle neljää väriä käyttävät tuotteet ovat halvempia tehdä. Tällöin esimerkiksi yksivärisessä materiaalissa voidaan mustan sijasta käyttää muuta väriä taikka tehostaa mustavalkoista painotuotetta toisella värillä. 

Pantone-värejä käytetään usein myös lisäväreinä CMYK-painatuksen lisänä. Neliväritöissä PMS-värikartan väreistä muiden muassa kulta, hopea ja neonvärit ovat varsin yleisiä tehosteita.

**Pms-värien eri järjestelmiä**
* Pantone solid coated, esimerkiksi PMS 123 C
* Pantone solid uncoated, esimerkiksi PMS 123 U 
* Pantone solid matte, esimerkiksi PMS 123 M (matte-tuotteiden valmistus lopetettu 2010)
* Pantone solid to process, esimerkiksi PMS 123 PC (nykyään tuote nimellä Pantone Color Bridge coated tai uncoated)
* Pantone solid to process EURO, esimerkiksi PMS 123 EC (vuodesta 2010 alkaen yksi globaalisti käytössä oleva värikartta, EURO-versiot poistuivat markkinoilta

## Aiheesta muualla

*Pantone.com
*Pantone-värikartta
*Oy Urban View Ltd, Pantone-värikarttojen maahantuoja
Nizzan sopimus

**Nizzan sopimus** on Eurooppa-neuvoston Nizzassa omaksuma sopimus kahden Euroopan unionin perustamissopimuksen uudistamiseksi. Perustamissopimukset olivat Maastrichtin sopimus ja Euroopan talousyhteisön ja atomienergiayhteisön perustanut Rooman sopimus. Nizzan sopimus tuli voimaan 1. helmikuuta 2003.

Sopimuksen pääasiallisena tarkoituksena oli uudistaa toimielinten rakennetta Euroopan unionin laajentumista varten.  Euroopan parlamentti sai lisää lainsäädäntö- ja valvontavaltaa. Euroopan neuvostossa alettiin soveltaa määräenemmistöpäätöksiä uusilla aloilla. Amsterdamin sopimuksella (1997) hyväksyttiin uusia jäsenvaltioita, mutta rakennemuutoksista ei päästy silloin sopimukseen.

Eurooppa-neuvoston hyväksymä sopimus joutui monien hyökkäyksien kohteeksi. Saksa vaati sen suuren väkiluvun heijastumista suurempana määränä ääniä neuvostossa. Ranska puolestaan vastusti vaatien Ranskan ja Saksan välisen symbolisen yhdenmukaisuuden säilyttämistä.

Irlanti järjesti sopimuksesta kansanäänestyksen, ja ensimmäisellä äänestyskierroksella vastustajat voittivat. 

## Äänimäärät
Sopimuksen määrittelemät suhteelliset äänimäärät Euroopan unionin neuvostossa 1.11.2004 lähtien

## Lähteet

## Aiheesta muualla

* Nizzan sopimus
A. A. Milne

**Alan Alexander Milne**, kirjailijanimi: **A. A. Milne**, (18. tammikuuta 1882 Lontoo, Britannia – 31. tammikuuta 1956 Hartfield, East Sussex, Britannia) oli brittiläinen kirjailija ja Nalle Puh (*Winnie-the-Pooh*) -kirjojen kirjoittaja. 

## Elämäkerta
Milne syntyi Lontoon Kilburnessa. Kirjailija H. G. Wells oli hänen lapsuudenaikaisia opettajiaan. Milne opiskeli matematiikkaa Cambridgen yliopiston Trinity Collegessa.

Vuonna 1906 Milne ryhtyi avustamaan (myöhemmin hänestä tuli avustava toimitussihteeri) kuuluisaa huumorilehti *[[Punch]]ia*. Milne meni naimisiin Dorothy "Daphne" de Sélincourtin kanssa vuonna 1913, ja 1920 he saivat ainoaksi jääneen lapsensa Christopher Robin Milnen. Ensimmäisessä maailmansodassa Milnen sijoituspaikka oli Ranskassa.

A. A. Milnen tunnetuin kirjallinen hahmo on Nalle Puh. Puh-kirjoissa seikkaili Risto Reipas (*Christopher Robin*) -niminen poika, joka sai nimen Milnen pojan mukaan. Milne käytti poikansa Christopherin pehmoleluja Puh-kirjojensa hahmoina. Nalle Puhin englanninkielisen nimen *Winnie-the-Pooh* sanotaan saaneen nimensä Winnie (Winnipeg) -nimisen kanadalaisen mustakarhun mukaan. Winnie oli sotaväen maskotti, joka siirrettiin sodan jälkeen Lontoon eläintarhaan. Molemmat Puh-kirjat sekä Milnen kaksi tunnetuinta runokokoelmaa ilmestyivät kirjamuodossa maailmansotien välillä, joskin monet hänen runoistaan olivat lukijakunnalle entuudestaan tuttuja Punchin sivuilta. Nalle Puh -kirjojen alkuperäinen kuvittaja oli E. H. Shepard.

Milne kirjoitti yhden salapoliisikirjan *Punaisen talon arvoitus* (*The Red House Mystery*). Raymond Chandler ruoti sen perusteellisesti esseessään "Se murhaa joka osaa" (teoksessa *[[Helmistä on vain harmia]]*).

Runojen, lastenkirjojen ja salapoliisiromaanin lisäksi A. A. Milne kirjoitti myös esseitä, omaelämäkerran ja yli 25 näytelmää.

## Taistelu tekijänoikeuksista
Milnen kuoleman jälkeen hänen leskensä myi Nalle Puh -hahmojen oikeudet The Walt Disney Companylle, joka on julkaissut Nalle Puh -sarjakuvia, piirrettyjä elokuvia ja oheistuotteita.

Testamentissaan A. A. Milne määräsi tekijänoikeuksien haltijaksi perheen sijasta uskotut miehet. Tekijänoikeudet ovat olleet Milnen kirjallisuusagentin Stephen Slesingerin perikunnan hallussa vuodesta 1983. Perikunta voitti kesäkuussa 2006 Milnen pojantyttären Clare Milnen nostaman kanteen Yhdysvaltain korkeimmassa oikeudessa. Clare Milne oli yrittänyt saada oikeudet takaisin Disneylle, jolle Slesingerin perikunta on lisensoinut Nalle Puhin oikeudet. Oikeusprosessi oli aloitettu vuonna 2002.

Slesingerin perikunta on toisaalta taistellut Disneyn kanssa vuodesta 1991. Syyskuussa 2009 tuomari päätti, että Slesingerin perikunta oli luovuttanut kaikki tekijänoikeudet Disneylle, jonka kuitenkin pitää maksaa rojalteja kaikesta tulevasta hahmojen käytöstä. Osapuolet ilmoittivat tyytyvänsä päätökseen.

## Suomennetut teokset
Milnen Nalle Puh -teksteistä on julkaistu lisäksi runsaasti poimintoja sekä tekstejä, jotka perustuvat Milnen tarinoihin.
* Salapoliisiromaani.
* 
**
* 
** 
*  valikoima lastenrunoja kokoelmasta *When we were very young*

## Lähteet

## Aiheesta muualla
Oulun ammattikorkeakoulu

**Oulun ammattikorkeakoulu** (Oamk) on Oulun seudulla toimiva ammattikorkeakoulu. Oamkissa on noin 9&nbsp;000 opiskelijaa ja 460 työntekijää. Oamkin toimipisteet sijaitsevat Oulussa ja Oulaisissa. Lisäksi projektiluonteista toimintaa on useilla paikkakunnilla Pohjois-Suomessa.

Opiskelijakuntana toimii Oulun ammattikorkeakoulun opiskelijakunta (OSAKO).

## Koulutus
### Tutkintoon johtava koulutus
Oamkissa koulutusta järjestetään kuudella koulutusalalla:

* informaatioteknologia
*kulttuuri
* liiketalous
* luonnonvara-ala
* sosiaali- ja terveysala
* tekniikka

Oamkissa on tarjolla ammattikorkeakoulututkintoon johtavaa koulutusta 28:ssa tutkinto-ohjelmassa, joista kahdessa opetus on kokonaan englanniksi. Tarjolla on myös 23 ylempään ammattikorkeakoulututkintoon johtavaa tutkinto-ohjelmaa, joista viidessä opetus on kokonaan englanniksi.

### Ammatillinen opettajankoulutus
Oamkin Ammatillinen opettajankoulutus (lempinimeltään Amok) on Suomen pohjoisin ammatillisten opettajien, opinto-ohjaajien ja erityisopettajien kouluttaja. Opetusta järjestetään Oulussa, Rovaniemellä, Kajaanissa ja Kemi-Tornion alueella. Verkko-opiskeluryhmissä voi opiskella maantieteellisestä sijainnista riippumatta. Ammatillinen opettajankoulutus järjestää opettajan ammattiin pätevöittäviä 60 opintopisteen (ects) laajuisia opettajan pedagogisia opintoja, ammatillisen erityisopettajan opintoja, opinto-ohjaajan opintoja sekä opetus- ja koulutusalan täydennyskoulutusta sekä kehittämispalveluita.

Opettajankoulutusta on saatavilla suomeksi ja englanniksi.

## Tutkimus-, kehitys- ja innovaatiotyö
Opetuksen lisäksi Oamkin toinen perustehtävä on tutkimus-, kehitys- ja innovaatiotyö (tki-työ). Tki-työllä tuetaan Oulun seudun ja koko Pohjois-Suomen kehitystä. Tki-työtä ohjaavat Oamkin strategiassa 2020–2030 määritellyt painoalat ja yhteiset kehittämiskohteet.

Lisäksi tki-työtä ohjaa Oulun kaupungin, Oulun yliopiston, VTT:n ja Technopoliksen kanssa solmittu sopimus, Oulun innovaatioallianssi. Muiden perustajajäsenten tavoin Oamk on sitoutunut kehittämään toimintaansa sovituille innovaatioaloille, investoimaan sovittuihin infrastruktuureihin ja kehittämään mekanismeja yhteiseen käyttöön.

## Oulun ammattikorkeakoulu Oy
Oamk oli vuoden 2013 loppuun asti osa Oulun seudun koulutuskuntayhtymää. Vuoden 2014 alusta Oamkin ylläpitomalliksi tuli osakeyhtiö. Tätä varten on perustettu Oulun ammattikorkeakoulu Oy.

Oulun seudun ammattikorkeakoulun nimi vaihtui vuoden 2014 alusta Oulun ammattikorkeakouluksi, mutta lyhenne Oamk pysyi samana.

## Lähteet

## Aiheesta muualla

*Oulun ammattikorkeakoulu
Suomen marsalkka

**Suomen marsalkka** on arvonimi, jonka eduskunta 4. kesäkuuta 1942 myönsi ylipäällikkö, sotamarsalkka  Carl Gustaf Emil Mannerheimille tämän 75-vuotissyntymäpäivänä. Esikuvana olivat muun muassa historialliset ja arvostetut Ranskan marsalkan ja Ruotsin marsalkan arvot, sekä Saksassa Hermann Göringille myönnetty valtakunnanmarsalkan arvo. Käytännön mukaan valtioon viittaava marsalkan arvonimi tai sotilasarvo on korkea-arvoisempi kuin sotamarsalkka tai kenraalisotamarsalkka.

## Tausta
Suomen Kadettikoulun toverikunta oli jo 1920-luvulla pyrkinyt hankkimaan Mannerheimille sotamarsalkan arvoa, ja P. E. Svinhufvudin presidenttikautena asia toteutui. Suomen vapaussodan rintamamiehet olivat hankkineet Mannerheimille epävirallisen marsalkansauvan jo aiemmin, mutta virallisen Mannerheim sai vuonna 1933, kun hänelle myönnettiin sotamarsalkan arvonimi.

Päätös vielä korkeamman kuin sotamarsalkan arvonimen antamisesta teki Rangellin hallitus toukokuussa 1942. Hallituksen luovuttamassa asiakirjassa todettiin: ”Loistavat sotilaalliset tekonne asettavat Teidät kunniapaikalle historiamme suurimpana sotilaana.” Siinä myös määrättiin Mannerheimin syntymäpäivä puolustusvoimain lippujuhlan päiväksi.

Arvonimeä ei ole myönnetty muille.

## Lähteet
Leonid Govorov

**Leonid Aleksandrovitš Govorov** ) (22. helmikuuta 1897 Kirov – 19. maaliskuuta 1955) oli neuvostoliittolainen tykistöupseeri ja kenraali, joka toimi tykistökomentajana talvisodassa 1939–1940, johti Moskovan puolustusta vuonna 1941, toimi komentajana Leningradin piiritystä murrettaessa ja komensi jatkosodassa puna-armeijan joukkoja suurhyökkäyksen aikana Karjalankannaksella vuoden 1944 kesällä. 18. kesäkuuta, juuri ennen Viipurin valtausta, hänet ylennettiin Neuvostoliiton marsalkaksi.
Sotien jälkeen Govorov komensi Leningradin sotilaspiiria ja oli maavoimien tarkastajana. Vuonna 1948 hänet nimitettiin Neuvostoliiton ilmapuolustuksen johtoon ja 1952 hänestä tuli varapuolustusministeri.

Pietarin kaupunki alkoi vuonna 2002 myöntää Marsalkka Govorovin kirjallisuuspalkintoa.

## Lähteet
Oralismi

**Oralismi** eli **puhemenetelmä** on kuurojen opetuksen suuntaus, joka painottaa puhumisen ja huuliltalukemisen tärkeyttä. Oralismin kantava ajatus on se, että ajattelu ja henkinen kehitys voi tapahtua pelkästään puhekielen kautta. Oralismi oli Suomen kuurojenkouluissa vallitseva opetuskäytäntö 1800-luvun lopusta noin 1970-luvulle.

Vuonna 1880 pidettyä Milanon kongressia pidetään oralismin vertauskuvallisena alkamispisteenä. Kongressi kannusti vahvasti puhemetodin käyttöä ja tyrmäsi viittomakielen käytön kokonaan. Suomessa periaatepäätös puhemenetelmään siirtymisestä tehtiin jo vuonna 1877, mutta virallisesti se otettiin käyttöön vasta vuonna 1892.

## Lähteet
Bujumbura

**Bujumbura** on Burundin entinen pääkaupunki ja maan suurin kaupunki sekä hallinnollinen ja kaupallinen keskus. Sillä on maakunnan asema, ja tässä merkityksessä kaupungista voidaan käyttää maakuntanimeä (, suom. *Bujumburan kaupungintalo*).

Aluehallinnollisesti provinssitasoisen pääkaupungin pinta-ala on 87 neliökilometriä. Kaupungin väkiluku oli vuoden 2008 väestönlaskennassa 497&nbsp;166 henkeä. Vuoden 2013 väestöarvio oli 581&nbsp;534. 

## Maantiede ja ilmasto
Bujumbura sijaitsee Burundin länsiosassa Tanganjikajärven rannalla, ja on maan tärkein vientisatama.

Bujumburassa on kuumaa koko vuoden, keskimääräinen lämpötila on 28 °C. Syyskuu on yleensä kuukausista kuumin. Kuiva kausi kestää kesäkuusta elokuuhun. Vuodessa on kaksi sadekautta, helmikuusta huhtikuuhun ja marras-joulukuussa.
 
Aluehallinnon toisella tasolla kaupunki jakautuu 13 kuntaan:
* Buterere (28&nbsp;371 as.)
* Buyenzi (47&nbsp;363 as.)
* Bwiza (37&nbsp;688 as.)
* Cibitoke (50&nbsp;899 as.)
* Gihosha (39&nbsp;503 as.)
* Kamenge (50&nbsp;070 as.)
* Kanyosha (59&nbsp;181 as.)
* Kinama (49&nbsp;776 as.)
* Kinindo (21&nbsp;920 as.)
* Musaga (43&nbsp;735 as.)
* Ngagara (30&nbsp;296 as.)
* Nyakabiga (20&nbsp;883 as.)
* Rohero (17&nbsp;481 as.) 

## Historia
Bujumbura alkoi kasvaa pienestä kylästä sen tultua Saksan Itä-Afrikan sotilastukikohdaksi vuonna 1889. Ensimmäisen maailmansodan jälkeen siitä tuli Belgian Ruanda-Urundin hallinnollinen keskus. Kaupungin nimi vaihdettiin *Usumbura*sta Bujumburaksi kun Burundi itsenäistyi vuonna 1962. Itsenäistymisen jälkeen Bujumbura on ollut toistuvien taisteluiden näyttämönä hutu-joukkojen taistelessa tutsien hallitsemaa Burundin armeijaa vastaan.

Burundin pääkaupunkiksi tuli vuoden 2019 alusta Bujumburan sijaan Gitega. Presidentti Pierre Nkurunziza oli päättänyt siirrosta jo vuonna 2007. Päätöksen arveltiin liittyvän opposition suureen kannatukseen Bujumburan alueella.

## Koulutus, liikenne, palvelut
Kaupungissa toimii useita yliopistoja, kuten on julkinen Burundin yliopisto ja yksityinen kristitty yliopisto Hope Africa University  ja Bujumburan kansainvälinen lentoasema. Siellä on myös katedraali, moskeija, Burundin kansallismuseo ja geologinen museo. Tanganjika-järven rannalla on hiekkaranta.

## Lähteet

## Aiheesta muualla
Hajautettu tiiviste

**Hajautettu tiiviste** (Distributed hash table, DHT) on vertaisverkoissa käytettävä tekniikka. Sen avulla löydetään toinen tietokone, jolla on haluttu tiedosto.

Etsitystä tiedostosta on tiedettävä hajautusfunktiolla luotu tiiviste. Tiedosto olisi löydettävissä hyvin nopeasti hajautustaulusta, jossa olisi rivi jokaista mahdollista tiivisteen arvoa kohti ja rivillä tähän tiivisteeseen liittyvän tiedoston sijaintipaikka. Kokonainen tiivistetaulu on kuitenkin käytännössä liian iso, jotta kaikilla olisi siitä oma kopio. Siksi kaikki vertaisverkkoon osallistuvat tietokoneet omistavat osan tiivistetaulusta ja ne auttavat toisiaan etsimisessä.

Kun tietokone liittyy vertaisverkkoon, se tallentaa muutaman muun verkon koneen osoitteen, joilta se voi kysyä lisää verkkoon kuuluvien koneiden osoitteita, ja näin löytää kaikki tiedot. Jokainen kone lajittelee muistamansa osoitteet jotenkin tehokkaasti ja pyrkii pitämään muistissa riittävästi jokaiseen lokeroon kuuluvia osoitteita. Osoitteiden jakaminen lokeroihin vaihtelee, mutta esimerkiksi Chordin tapaan lokeroida osoitteet, muodostuu verkosta käytännössä rengas, jossa jokainen kone on omalla paikallaan yhdessä suuressa renkaassa.

Koska tällainen verkko on alla olevan verkon (tavallisesti Internet) päälle rakennettu täydellinen verkko omine osoitusmenetelmineen, tällaista verkkoa kutsutaan usein **kuoriverkoksi**. 

Tunnetuimmat hajautetun tiivisteen tutkimustoteutukset ovat:
* Chord
* Kademlia
* Pastry